જો કોઈ કિસ્સામાં પક્ષકારે પોતાની ખેતીની જમીનનું બિનખેતીમાં રૂપાંતર કરાવવા અરજી કરેલ હોય ત્યારે કલેક્ટરે ત્રણ મહિનાની અંદર તે અંગે કોઈ નિર્ણય કર્યો ન હોય અને અરજી કર્યાના ત્રણ મહિનાના વધુ સમય બાદ અરજી નામંજૂર કરેલ હોય ત્યાર બાદ જો મહેસૂલી કચેરી દ્વારા તેવા પક્ષકાર વિરુદ્ધ જમીન મહેસૂલ અધિનિયમની કલમ-૭૯(અ) હેઠળની કાર્યવાહી શરૂ કરવામાં આવતી હોય તેવા ઘણાં કિસ્સાઓ બનવા પામે છે, પરંતુ બિનખેતીની પરવાનગી મેળવવાની અરજી કર્યાના ત્રણ મહિનાની અંદર  કલેક્ટરે તેવી અરજી અંગે કોઈ નિર્ણય કરેલ ન હોય તો બિનખેતી વિષયક મંજૂરી મળી ગયેલ હોવાનું માની લેવામાં આવે છે તેમજ કેવા કિસ્સામાં તેવા પક્ષકાર વિરુદ્ધ ખેતીની જમીન ધારણ કરવા હકદાર નથી તેવા કારણસર રાજ્ય સરકાર કાર્યવાહી કરી શકતી નથી.